Diari Oficial de la Generalitat Valenciana


Sumari del DOGV 3521, del 21-06-1999 (1999/5875)

RESOLUCIÓ de 10 de juny de 1999, de la Direcció General de Funció Pública de la Conselleria d'Economia, Hisenda i Administració Pública, per la qual es disposa el compliment de la interlocutòria dictada pel Tribunal Superior de Justícia de la Comunitat Valenciana, en el recurs contenciós administratiu núm. 473/1999, interposat per la Confederació Sindical de Comissions Obreres contra el Decret 33/1999, de 9 de març del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/5875


Data del document
:   10-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Descriptors 

:   * funcionari
    * recurs administratiu
    * funció pública

RESOLUCIÓ de 10 de juny de 1999, de la Direcció General de Funció Pública de la Conselleria d'Economia, Hisenda i Administració Pública, per la qual es disposa el compliment de la interlocutòria dictada pel Tribunal Superior de Justícia de la Comunitat Valenciana, en el recurs contenciós administratiu núm. 473/1999, interposat per la Confederació Sindical de Comissions Obreres contra el Decret 33/1999, de 9 de març del Govern Valencià. [1999/X5875]
  
La Sala Contenciosa Administrativa del Tribunal Superior de Justícia de la Comunitat Valenciana, en la peça separada de suspensió que dimana del recurs contenciós administratiu núm. 473/99, interposat per la Confederació Sindical de Comissions Obreres del País Valencià contra el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana, ha acordat interlocutòria amb data 11 de maig de 1999, la part dispositiva de la qual és la següent:
  
"La Sala acorda:
  
Es decreta la suspensió interessada per la Confederació Sindical de Comissions Obreres del País Valencià, davant del Decret núm. 33/1999, de 9 de març, del Consell de la Generalitat Valenciana, que aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana, en el particular relatiu a l'article 35.1, en tant que inclou la "comissió de serveis" com sistema de provisió de llocs que possibilita la consolidació del grau personal, i la disposició transitòria setena, apartat 1r, en el mateix aspecte".
  
En virtut del que disposa l'article 118 de la Constitució Espanyola que estableix l'obligatorietat de complir les sentències i altres resolucions dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, resolc:
  
Primer
  
Suspendre cautelarment la tramitació de les sol·licituds de consolidació de grau personal, respecte de llocs ocupats en "comissió de serveis", formulades o que es formulen d'acord amb el que disposa l'article 35.1 en relació amb la disposició transitòria setena del Decret 33/1999, de 9 de març, del Govern Valencià, fins que que resolga el recurs contenciós administratiu núm. 473/99 plantejat, o s'alce la suspensió acordada per la Sala Contenciosa Administrativa del Tribunal Superior de Justícia de la Comunitat Valenciana.
  
Segon
  
Suspendre cautelarment l'eficàcia de les resolucions de reconeixement de grau personal, respecte de llocs ocupats en "comissió de serveis", efectuades d'acord amb el que disposa l'article 35.1 en relació amb la disposició transitòria setena del Decret 33/1999, de 9 de març, del Govern Valencià des de l'entrada en vigor d'aquest i en els mateixos termes assenyalats en el punt anterior.
  
Tercer
  
Notificar la present resolució al personal afectat i disposar-ne la publicació en el Diari Oficial de la Generalitat Valenciana.
  
València, 10 de juny de 1999.- El director general de Funció Pública: Fernando Cano Pérez.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Transports